Ivan Senoner

Ivan Senoner (* 11 de agost 1978 a Bulsan) ie n scritëur y nseniant ladin de Urtijëi.

 Vita 
Ivan Senoner ie jit tl lizeum scientifich a Bulsan do la scoles de ublianza a Urtijëi y à studià "lettere, indirizzo filosofico" (rujenedes modernes) tla università de Trënt.

Ël ie maridà y viv te Sëlva, ulache l nsënia ladin y geografia tla scola mesana „Arcangiul Lardschneider“.

Tl prim scrijovel dant al dut poejies. Ti ani  2004 y 2008 al venciù l prim pest pra Auturs ladins scrî... cun i scric La ueia de pie via y Tré l’ega. Na lijënda moderna Premiaziun dl Concurs de leteratöra ladina “Auturs ladins scrî …”..

Pra l terzo cuncors l ann 2012 al giatà per l roman storich  L fova n iede te Gherdëina n pest spezielRoman L fova n iede te Gherdëina..
L roman storich criminel reverda l tëmp dla opzions, i ani 1970 dl boom economich y i ani 2000 dla melsegurëza.  

L ann 2007 al scrit l test per l film Dumbries de Col de Flam dl reghisser Mathias Höglinger. Adum cun Tobias Dellago  y la grupa "Secco" al metù adum FabioFabio plata web., n liber cun CD che ie nce unì ciancià tl nglëisc.

l ann 2018Cater pesć per i miëures lëures. à Senoner venciù l prim pest pra l cuncors ladin Scribo tla categuria senioresLiteraturwettbewerb Scribo: Werke von Senoner und Bernardi vorgestellt (tudësch). cun L testamënt dl lëuf. L se trata de n roman de ventura tl mond dla lijëndes ladines.

Danter l auter à Ivan Senoner publicà truepa poejies.

Ël ie culauradëur liede dla Rai Ladinia dal 2009 y ie cumëmber dla Lia Autores Südtirol SAAV.

Ivan Senoner scrisc suënz per la plata La Usc di Ladins.

Ël ie stat fundadëur cun Tobia Moroder, Simon Perathoner, Diego Perathoner, Fabio Perathoner y Lukas Pitscheider dla plata te plu rujenedes Puhin data ora dala Lia Mostra d’Ert.

Dal ann 2015 al 2020 iel stat asesëur tla jonta dl chemun de Urtijëi per la cultura, i jëuni, l artejanat y sportNtervista cun Ivan Senoner dla Lista Unica..

L ann 2012 iel unì lità vizepresidënt dl Cunsëi scolastich provinziel dl Südtirol.Ivan Senoner vizepresident dl cunsei scolastich provinziel dl Südtirol..
 Lëures 

 2004 La ueia de pie via te: Auturs ladins scrî... Balsan: Assessorat por la Cultura Ladina, pl. 23–84.
 2007 Dumbries de Col de Flam. Film de  Matthias Höglinger.
 2008 Tré l’ega. Na lijënda moderna, roman.
 2012 L fova n iede te Gherdëina. Na saga de cater families tres trëi generazions, Bulsan, ISBN 978-88-6669-031-3.
 2014 Fabio. Liber y CD adum cun Tobias Dellago.
 2017 Carlos Drucho e la corona d'alloro di Cesare. E-book de Ivan Senoner..
 2020 L testamënt dl lëuf. Bulsan, ISBN 978-88-6669-095-5.

 Pesć 
 Auturs Ladins Scrî... 2004, prim pest.
 Auturs Ladins Scrî... 2008, prim pest.
 Auturs Ladins Scrî... 2012, pest speziel.
 Scribo 2018, prim pest.

 Notes 

 Cunliamënc 
 Ntervista cun Ivan Senoner 1978.
 Plata web de Ivan Senoner.
 Cunteda Nëus de Gherdëina che... de Ivan Senoner sun Youtube.
 Samont ne n'iel degun tëmp. Ivan Senoner sun Youtube.
 Aperitif ladin 2012 prima pert, Ivan Senoner sun Youtube (talian).
 Aperitif ladin 2012 segonda pert, Ivan Senoner sun Youtube (talian).
 La letteratura ladina contemporanea: no(n)stalgia de Ivan Senoner te Franzmagazine 2012 (talian). 

Categoria:Uem
Categoria:Cultura ladina
Categoria:Scritëures de Gherdëina
Categoria:Persona de Urtijëi